V Jornades d'Acció Solidària a l'IES Faustí Barberà
17/05/2018

# V Jornades d'Acció Solidària a l'IES Faustí Barberà

*   17/05/2018
*   [Solidaritat](/categoria/25/0/solidaritat)
*   [Imprimir](#)
*   Compartir
*    https://www.alaquas.org/documento.asp?id\_do=16843

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16843%2F0&title=Ajuntament%20d%27Alaqu%C3%A0s.%20Premsa.V%20Jornades%20d%27Acci%C3%B3%20Solid%C3%A0ria%20a%20l%27IES%20Faust%C3%AD%20Barber%C3%A0)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16843/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2018/2/16843/17052018img_6953_1_Form_4.jpg)](https://www.alaquas.org/ficheros/documentos/2018/2/16843/17052018img_6953_1_Form_10.jpg "<a href='https://www.alaquas.org/ficheros/documentos/2018/2/16843/17052018img_6953_1_Form_10.jpg' target=_blank><i class='fa fa-external-link' aria-hidden='true'></i>.V Jornades d'Acció Solidària a l'IES Faustí Barberà</a>")

El Centre celebra una nova edició amb un programa que inclou diverses activitats com taules redones, xarrades i un Mercat Solidari per a lluitar contra la feminització de la pobresa

A l’Institut d’Educació Secundària Faustí Barberà d’Alaquàs es celebra aquestos dies la V edició de les seues Jornades d’Acció Solidària, que tenen com a títol ‘Feminització de la pobresa’ i que busquen sensibilitzar a l’alumnat amb la situació de desigualtat econòmica per gèneres que existeix a l'actualitat.

A l’acte d’inauguració participà l’Alcaldessa, Elvira García Campos, que va estar acompanyada pel regidor de Cultura, Toni Saura. Els alumnes van encetar la programació amb una taula redona on les cinc ONG col·laboradores d’altres edicions varen fer balanç i continuïtat de la seua activitat.

A més, l’alumnat de 1r de Batxiller d’Economia va presentar l’ONG col·laboradora en el seu projecte d’aquest any, ‘Mujeres Transformando’, la qual va ajudar a l’elaboració de l’exposició interactiva ‘La pobreza tiene rostro de mujer’ celebrada el passat 9 de maig a l’Institut.

Al Centre han començat la setmana amb una xarrada-col·loqui que s´ha titulat: “Què és l’economia feminista?” i que ha sigut impartida per Empar Aguado, investigadora de Sociologia de la Universitat de València.

A més, este matí a primera hora l’alumnat de l’Institut ha instal·lat al pati un mercat solidari per a la recaptación de fons per a l´ONG salvadorenca Dones Transformant.

Com han destacat els seus organitzadors i les seues organitzadores, es tracta d´una iniciativa que va més enllà del consum. Un mercat que intenta sensibilitzar, fer pensar sobre el comerç just i el consum responsable sempre des d'una perspectiva d'igualtat.

Han volgut agrair a tots els comerços d'Alaquàs i a l'alumnat i famílies del centre les seues aportacions amb la donació de productes per a la venda.